 Klabu ya Soka ya Yanga imetangaza kuinasa saini ya mshambulizi wa Polisi ya nchini Uganda, Juma Balinya, ambapo nyota huyo amesaini mkataba wa miaka miwili Balinya ambaye huwa hana masihara pale awapo mbele ya lango la timu pinzani amekuwa mfungaji bora wa Ligi Kuu Uganda kwa msimu uliomalizika hivi karibuni kwa kuweka kimiani mabao 19 katika michezo 29. Awali Balinya alihusishwa kuwindwa na Mabingwa a Ligi Kuu Soka Tanzania Bara Simba lakini kilichotokea imekuwa tofauti na badala yake ameibukia Yanga. Tayari mchezaji huyo ameshatambulishwa ndani ya tamasha la ‘Kubwa Kuliko’ ambalo linafanyika hivi sasa jijini Dar es Salaam katika ukumbi wa Diamond Jubilee. Tamasha hilo linafanyika likiwa na lengo la kuanzisha harambee kubwa ya kuichangia Yanga kuelekea msimu ujao wa Ligi Kuu Bara. 